《正邦闻王师来驻辞归禾山次韵以别》
宋代·王庭圭

潘才如海渺无堤，肯顾衡茅竹里扉。闲钓一溪春水绿，尚容三里白鱼肥。

忽传铜虎天边下，共探骊珠夜半归。此去烟尘犹未静，何时马迹破苔矶。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。